Ankara lit öbbe 900 m bis 1050 m über em Meeresspiegel und het e strängs trochnigs Kontinentalklima, wo dur heissi drocheni Summer und chalti schneeriichi Winter brägt isch, mit starken  Underschiid in de Johresziite, und zwüsche Dag und Nacht. D Johresdurchschnittstämpratur isch 11,7 °C. Die wermste Mönat si der Juli und der August mit durchschnittlig über 21 °C, die cheltiste der Januar und Februar mit e chli under 0 °C im Durchschnitt. Die meiste Niiderschleg falle im Monet Mai mit durchschnittlig 56 Millimeter, die gringste wärde für d Mönet Juli und August mit je 13 Millimeter im Mittel verzeichnet. D Johressumme vo de Niiderschleg bedräit 417 mm; eso isch Ankara eins vo de drocknigste  Gebiet vo der Türkei.